สวัสดีค่ะ ส่วนตัวทานยาคุมยาสมินหมดแผงเมื่อวันที่25 ม.ค. และกำลังอยู่ในช่วงหยุดยา7วัน แต่ว่าในช่วงก่อนยาหมดมีอาการเจ็บรอบๆเต้านมและจับไปมีไตแข็งๆบ้างค่ะ และในเช้าวันนี้(26 ม.ค.)ก็ยังมีเจ็บหน้าอกอยู่และประจำเดือนยังไม่มา และช่วงนี้ได้สังเกตว่าช่องคลอดมีน้ำหล่อลื่นเยอะและบางทีมีตกขาวสีขึ่นบ้างค่ะ คำถามคือ 1.ได้ตรวจครรภ์ไปในวันที่ 18,20,24 ม.ค. ขึ้น1ขีดทั้งหมด ผลเชื่อถือได้หรือยังคะเพราะว่าตั้งแต่กินยาคุมในวันแรกของประจำเดือนก็ไม่ได้ป้องกันเลย 2.ในช่วงเว้นยาคุม ประจำเดือนจะมาวันไหนคะ ขอบสำหรับคำตอบล่วงหน้าค่ะ
สวัสดีค่ะ หากทานยาคุมกำเนิดยี่ห้อยาสมิน ซึ่งเป็นชนิด 21 เม็ด โดยได้ทานจนครบ 21 เม็ดเมื่อวันที่ 25 ม.ค. ก็ควรรอต่อไปอีก 2-3 วัน ประจำเดือนก็น่าจะมาค่ะส่วนการตรวจหาการตั้งครรภ์ในวันที่ 18, 20 และ 24 ม.ค. หากตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ ผลที่ได้ก็ถือว่าเชื่อถือได้ แต่หากยังไม่ถึง 2 สัปดาห์ ก็ต้องรอให้ครบเสียก่อน ผลจึงจะแน่นอนค่ะ หรือหากหลังจากนี้อีก 2-3 วัน ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้น ดังนั้น ก็ไม่ต้องตรวจหาการตั้งครรภ์อีกก็ได้ค่ะและหากได้มีประจำเดือนมาในช่วงเว้นระยะแล้ว ก็ถือว่าปกติดี ดังนั้นเมื่อเว้นไปครบ 7 วัน ก็ให้เริ่มทานยาคุมแผงใหม่ต่อไปได้เลย การออกฤทธิ์ในการป้องกันการตั้งครรภ์ ก็จะเป็นไปอย่างต่อเนื่องค่ะ